Във връзка с постъпило уведомление Внесено уведомление с вх. № ОВОС-1496/22.05.2025г. за „Частично изменение на Общ Устройствен План на Община Калояново“, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І.** По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);

Уведомяваме Ви, че заявеното от Вас попада в обхвата на чл.2, ал.2, т.2 от Наредба за условията и реда за извършване на екологична оценка на планове и програми (Наредба за ЕО) и в тази връзка следва да бъде предмет на процедура по преценяване необходимостта от извършване на екологична оценка /ЕО/.

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

ІІ. На територията на Община Калояново попадат защитени зони по Натура 2000: за опазване на природните местообитания и на дивата флора и фауна.

* BG0000429 „Река Стряма” Обявена със Заповед № РД – 333 от 31.03.2021 г. на МОСВ (ДВбр.54 от 29.06.2021 г.).

На територията на Община Калояново попадат защитени територии:

* Защитена местност „Дебелата кория“, землище на с. Черноземен, общ. Калояново, обявена със Заповед № 202/11.01987 г. на КОПС при МС, актуализирана със Заповед № РД-850/07.11.2006 г. на МОСВ (ДВ бр.6/2006 г.).
* Защитена местност „Гъстите дъбчета“, землище на с. Бегово, общ. Калояново, обявена със Заповед № РД-1200/18.11.2004 г. на МОСВ (ДВ бр.111/2004 г.)

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1496-1/02.07.2025г.